stanford-oval/wikipedia huggingface dataset:
Long Live (kappale)

| ”Long Live” Taylor Swift   (remixillä Paula Fernandes) |
| --- | --- | --- |

Remixin kansikuva
Singlen tiedot
 Albumilta: Speak Now World Tour – Live
 Äänitetty : 2010
 Julkaistu: 25. lokakuuta 2010 (alkuperäiskappale)  3. tammikuuta 2012 (remix-single, Brasilia)
 Formaatti: digitaalinen lataus
 Tekijä(t): Taylor Swift   Paula Fernandes (remix)
 Tuottaja(t): Nathan Chapman, Swift
 Tyylilaji: stadionrock, heartland rock, country
 Kesto: 05.17
 Levy-yhtiö: Big Machine, Universal Music
Taylor Swiftin muut singlet
| ” Safe & Sound” 2011 | ”Long Live” 2012 | ”Eyes Open” 2012 |
Long Live on yhdysvaltalaisen laulaja-lauluntekijä Taylor Swiftin kappale albumilta Speak Now, joka julkaistiin 25. lokakuuta 2010. Swift on säveltänyt kappaleen yksin ja tuottanut sen Nathan Chapmanin kanssa. Hän on omistanut kappaleen yhtyeelleen ja faneilleen. Kappale oli Yhdysvalloissa Billboard Hot 100 -listan sijalla 86.
Kappaleen remix julkaistiin singlenä Brasiliassa. Remixillä vierailee brasilialainen laulaja Paula Fernandes. Hän laulaa osittain portugaliksi. Remix julkaistiin 3. tammikuuta 2012. Sillä mainostettiin Swiftin livealbumia Speak Now World Tour – Live. Kappale on bonusraita albumin Brasilian painoksella.
Kappaleesta tuli Brasiliassa paikallinen hitti. Se nousi maan radiosoittolistan sijalle 5. ”Long Live” on myynyt Brasiliassa neljä kertaa timanttilevyn verran.
Vuonna 2023 Swift julkaisi alkuperäisestä kappaleesta uudelleen levytetyn version ”Long Live (Taylor’s Version)”. ”Long Live (Taylor’s Version)” nousi listoilla 20 kärkeen Filippiineillä ja Singaporessa.
”Long Live” kuului Swiftin kiertueiden Speak Now World Tour (2011–2012), Reputation Stadium Tour (2018) ja The Eras Tour (2023–2024) ohjelmistoon. Reputation Stadium Tour -kiertueella hän esitti sen mash-upina kappaleen ”New Year’s Day” kanssa.
Tuotanto ja julkaisu

Taylor Swift sävelsi kappaleen ”Long Live” yksin kuten muutkin Speak Now -albumin kappaleet. Kappaleen nimi oli alun perin ”Long Live (We Will Be Remembered)”. Hän kirjoitti kappaleen yhtyeelleen ja tiimilleen. Swiftin mukaan kappale kertoo hienoista hetkistä, joita hänellä oli ollut yhtyeensä, tiiminsä ja yleisön kanssa esimerkiksi Fearless Tour -kiertueella ja palkintotilaisuuksissa. Live-esityksissä hän on usein omistanut kappaleen faneille.
”Long Live” kuuluu useimmista Swiftin kappaleista poiketen rock-genreen. Rolling Stone -lehti on määritellyt kappaleen stadionrock- ja Pitchfork heartland rock -lauluksi. Kappale on mahtipontinen ja sähkökitarat ovat siinä olennaisessa osassa. Kappaleessa on lisäksi piirteitä countrymusiikista. Kappaleen tuottajina toimivat Swift ja Nathan Chapman.
”Long Live” julkaistiin albumilla Speak Now 25. lokakuuta 2010. Se on albumin standardipainoksen lopetusraita. Kappale nousi Yhdysvalloissa Billboard Hot 100 -listan sijalle 86 ja countrylistan sijalle 13.
Duetto Paula Fernandesin kanssa

Kappaleesta tehtiin remix-versio, jolla vierailee brasilialainen countrylaulaja Paula Fernandes. Remix julkaistiin singlenä Brasiliassa. Se oli tarjolla digitaalisena latauksena iTunesissa 3. tammikuuta 2012 alkaen. Singlellä mainostettiin Swiftin ensimmäistä livealbumia Speak Now World Tour – Live. Remix on mukana bonusraitana livealbumin vuonna 2012 julkaistulla Brasilian painoksella.
Fernandes laulaa remix-versiolla osittain portugaliksi.  Hän kirjoitti kappaleeseen uudet portugalinkieliset sanat Swiftin alkuperäisten sanoitusten pohjalta ja levytti oman osuutensa Brasiliassa. Fernandes lisäsi kappaleen bonusraitana seuraavalle albumilleen Meus Encantos (2012).
Kappaleesta tuli Brasiliassa paikallinen hitti. Remix nousi sijalle 5 Billboardin ylläpitämällä Brazil Hot 100 Airplay -listalla. Brazil Hot 100 Airplay mittaa radiosoittoa Brasiliassa. Kappale oli sijalla 2 popmusiikin listalla. Se pääsi Brasilian  iTunesin oman listan kärkeen. Remix oli mukana brasilialaisessa saippuasarjassa Avenida Brasil.
”Long Live” on myynyt Brasiliassa neljä kertaa timanttilevyn verran.
Fernandes julkaisi vuonna 2013 liveversion, jossa hän esittää kappaleen konsertissa ja Swiftin osuus tulee nauhalta. Tämä versio julkaistiin Fernandesin livealbumin Multishow ao Vivo Paula Fernandes - Um Ser Amor deluxe-painoksella.
Long Live (Taylor’s Version)

Vuonna 2023 Swift julkaisi alkuperäisestä kappaleesta uudelleen levytetyn version ”Long Live (Taylor’s Version)”. Hän on levyttänyt uudelleen vanhaa tuotantoaan levytysten oikeuksiin ja omistajuuteen liittyvän kiistan takia. ”Long Live (Taylor’s Version)” julkaistiin albumin Speak Now uudella versiolla Speak Now (Taylor’s Version) 7. heinäkuuta 2023. Se nousi singlelistojen 20 kärkeen Filippiineillä ja Singaporessa. Yhdysvalloissa se oli Billboard Hot 100 -listan sijalla 53. ”Long Live (Taylor’s Version” ja alkuperäinen ”Long Live” saivat molemmat kultalevyn sertifikaatin Australiassa vuonna 2024.
Live-esitykset

Kappaleen ensiesitys oli Los Angelesissa 29. marraskuuta 2010. Swift esiintyi pienelle yleisölle auton lavalla. Esitys näytettiin 25. marraskuuta NBC:n televisio-ohjelmassa Thanksgiving Special: Taylor Swift – Speak Now, jolla markkinoitiin Speak Now -albumia. ”Long Live” kuului vakituiseen ohjelmistoon Swiftin Speak Now World Tour -kiertueella (2011–2012). Se oli settilistassa viimeinen kappale ennen encorea. Kiertueella nauhoitettu liveversio julkaistiin livealbumilla ja videojulkaisulla Speak Now World Tour – Live vuonna 2011. Swift esitti kappaleen muutamia kertoja akustisesti kitaralla kahdella seuraavalla kiertueella.
Swift ja Fernandes esittivät duettoversion livenä Rio de Janeirossa 13. syyskuuta 2012. Fernandes on esittänyt sitä myöhemmin omissa konserteissaan.
”Long Live” oli osa Swiftin vuoden 2018 Reputation Stadium Tour -kiertueen vakituista ohjelmistoa. Swift esitti tuolloin kappaleen mash-upina kappaleen ”New Year’s Day” kanssa. Esitys julkaistiin konserttielokuvassa Reputation Stadium Tour (2018).
Heinäkuussa 2023 Swift lisäsi kappaleen The Eras Tour -kiertueen ohjelmistoon. Sillä juhlistettiin Speak Now (Taylor’s Version) -albumin julkaisua.  Kiertueella nauhoitettu liveversio on mukana konserttielokuvan Taylor Swift: The Eras Tour (2023) pidennetyssä versiossa.
Kappaleen versiot

| Kappale | Pituusi | Albumi | Vuosi | Lähde |
| --- | --- | --- | --- | --- |
| ”Long Live” | 5:17 | Speak Now | 2010 |  |
| ”Long Live (Live 2011)” | 6:16 | Speak Now World Tour – Live | 2011 |  |
| ”Long Live” (ft. Paula Fernandes) | 5:15 | Speak Now World Tour – Live (Brasilian painos)   Meus Encantos (Brasilian painos) | 2012 |  |
| ”Long Live (Live)”   (Fernandesin liveversio, Swiftin osuus nauhalta) | 5:21 | Multishow ao Vivo – Um Ser Amor (Deluxe-painos) | 2013 |  |
| ”Long Live (Taylor’s Version)” | 5:17 | Speak Now (Taylor’s Version) | 2023 |  |
Listasijoitukset

| Maa ja lista | Korkein sija |
| --- | --- |
 Yhdysvallat (Billboard Hot 100): 85
 Yhdysvallat (Billboard, lataukset, country): 13

| Maa ja lista | Korkein sija |
| --- | --- |
 Brasilia (Billboard Brasil Hot 100 Airplay, radio): 5
 Brasilia (Billboard, pop): 2

| Maa ja lista | Korkein sija |
| --- | --- |
 Australia (ARIA Charts): 53
 Filippiinit (Billboard PH Hot 100): 16
 Iso-Britannia (OCC, suoratoisto): 99
 Kanada (Canadian Hot 100): 58
 Singapore (RIAS, suoratoisto): 19
 Yhdysvallat (Billboard Hot 100): 53
 Yhdysvallat (Billboard, country): 24
Global 200 (Billboard): 55
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | kultalevy | Australian Recording Industry Association |
|  Brasilia | 4x timanttilevy | Pro-Música Brasil |

| Maa | Sertifikaatti | Myöntäjä |
| --- | --- | --- |
|  Australia | kultalevy | Australian Recording Industry Association |
Huomioita

↑  Fernandes on kirjoittanut remixin portugalinkieliset sanat.
1 2  Kulta-, platina- ja timanttilevyt Brasiliassa myöntävä Pro Música Brasil ei ole erotellut alkuperäistä kappaletta ja remixiä vaan molempien myynti on vaikuttanut sertifikaatin myöntämiseen.
Aiheesta muualla

Alkuperäisen kappaleen audio
Remixin musiikkivideo
Long Live (Taylor’s Version) -lyriikkavideo
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Siirtolaisuus

Siirtolaisten määrä maailmassa lähenee 200 miljoonaa. Määrä kasvaa noin kolmen prosenttia vuodessa. Omana valtionaan siirtolaiset muodostaisivat viidenneksi runsasväkisimmän valtion maailmassa.
Kuvassa siirtolaisten osuus koko väestöstä eri maissa:


yli 50 %
20–50 %
10–20 %
4–10 %
1–4 %
alle 1 %
ei tietoja
Itävaltaunkarilaisia siirtolaisia Triestessä matkalla Amerikkaan 1900-luvun alussa
Juliste, jota käytettiin Japanissa siirtolaisten houkuttelemiseksi Brasiliaan. Tekstissä sanotaan "Muutetaan Etelä-Amerikkaan (Brasilia) perheen kanssa".
Siirtolaisuus tarkoittaa väestön muuttoa ja siirtymistä vieraaseen maahan vapaaehtoisesti, esimerkiksi työn tai koulutuksen perässä. Siirtolaisten eli siirtoväestön määrä maailmassa lähenee 200 miljoonaa. Se kasvaa noin kolme prosenttia vuodessa.
Määritelmät

Siirtolaisuus tarkoittaa ihmisten muuttoliikettä alueelle, jossa on jo vähintään alkeellinen yhteiskuntarakenne, johon siirtolaiset asettuvat hankkiakseen toimeentulonsa. Laiton siirtolaisuus on siirtolaisuutta, jossa ihmiset siirtyvät maasta toiseen ilman laillista lupaa jääden usein pimeille työmarkkinoille ilman työlupaa, oleskelulupaa, viisumia tai turvapaikkaa.
Syyt

Siirtolaisuutta aiheuttaa nykyisin muun muassa maapallon taloudellinen epätasapaino ja poikkeukselliset luonnonolosuhteet. Maailman väestönkasvu on keskittynyt kehitysmaihin ja tuotanto teollisuusmaihin. Afrikan maissa väestö lisääntyy jopa yli 20 prosentilla vuodessa, kun taas monissa teollisuusmaissa väestö kasvaa vain vähän ja jopa vähenee. Työpaikkoja löytyy sieltä, missä väestö ei lisäänny. Ihmiset työllistyvät usein helpommin muuttamalla työn perässä, koska oma asuinpaikka ei useinkaan tarjoa riittävästi toimeentulon edellytyksiä.
Yleisellä tasolla siirtolaisuuteen on muun muassa seuraavia syitä niin maan sisälle kuin sen ulkopuolellekin suuntautuvassa siirtolaisuudessa:
Nälkä
Toive paremmasta elämästä
Halu saada omaa maata
Vainot lähtömaassa
Uskonnon vapaus kohdemaassa
Sota
Ympäristön heikkeneminen
Perinteisesti siirtolaisuus on siis alkanut voimakkaasta halusta parempaan elämään. Usein myös pakeneminen uskonnollista tai muuta vainoa on herättänyt halun muuttaa vapauteen. Nykyisin useat aiemmin siirtolaisia luovuttaneet valtiot ovat myös itse tulleet siirtolaisuuden kohteiksi. Suomessakin puhutaan usein elintasomuuttajista,lähde? ja unohdetaan saman syyn olleen myös lukuisien suomalaisten maastamuuton alkuunpanevana syynä. Usein nykyisin niin sanotuista hyvinvointivaltioista pois tapahtuva siirtolaisuus on halua oppia kieltä ja sitä kautta tapahtunut etabloituminen selvennä uuteen kohdemaahan tai sitten suomalaisen työnantajan tekemä ulkomaille lähettäminen.selvennä
Vaikutus kansantalouteen

Koulutetun työvoiman maastamuutto merkitsee kansantalouden tappiota. Koulutetun ja nuoren työvoiman siirtyessä ulkomaille puhutaan aivovuodosta.
Maahanmuutto sen sijaan tuottaa voittoa, jos maahanmuuttajat työllistyvät yhtä hyvin kuin kantaväestö. Tällöin esimerkiksi Suomessa maahanmuuton menot ovat tuloja pienemmät, sillä valtaosa muuttajista on parhaassa työiässä. Kun Suomen valtion tulot, kuten verot ja sosiaaliturva- ja eläkemaksut ovat suuremmat kuin menot, maahanmuutto tuo enemmän tuloja kuin siihen liittyvät sosiaalipalvelut ja muut siitä koituvat kulut. Suomen tulos maahanmuutosta vastasi 0,16 prosenttia bruttokansantuotteesta.
Siirtolaisuuden tieteellinen tutkimus

Siirtolaisuutta on tutkittu muun muassa historian ja sosiologian piirissä. Suomessa alan tutkimus on keskittynyt erityisesti Turun yliopistoon, jonka yhteydessä toimii muun muassa Siirtolaisuusinstituutti. Historiantutkimuksessa siirtolaisuuteen ovat perehtyneet muun muassa Keijo Virtanen ja Reino Kero. Siirtolaistutkimus ei keskity pelkästään lähtemisen syihin ja taustoihin, vaan hyvin oleellista on siirtolaisten selviytyminen kohdemaassa, usein jopa monen sukupolven ajan.
Järjestöt

Kansainvälinen siirtolaisjärjestö ja YK:n Kansainvälinen yleissopimus siirtotyöläisten ja heidän perheenjäsentensä oikeuksista pyrkivät säätelemään ja tukemaan siirtolaisuutta hallitusten välisin sopimuksin.
Kansainvälinen siirtolaisjärjestö IOM (International Organization for Migration) työskentelee ihmisystävällisen ja järjestetyn siirtolaisuuden puolesta. Se avustaa toimillaan niin valtioita kuin siirtolaisiakin. Järjestö ei erottele siirtolaisia siirtolaisuuden syyn perusteella, vaan pyrkii auttamaan kaikkia olivat he sitten pakolaisia, tai minkä tahansa olosuhteiden vuoksi kotiseudultaan pois siirtyneitä ihmisiä. Kansainvälinen siirtolaisjärjestö hyväksyy kaikki erilaiset siirtolaisuuden syyt oli kyseessä sitten taloudelliseen hyötyyn, sosiaaliseen ja kulttuuriseen kehitykseen liittyvät vaikuttimet hyödyntää ja turvata ihmisen oikeutta vapaaseen liikkuvuuteen.
Suomalainen siirtolaisuus

Yli miljoona suomalaista on muuttanut ulkomaille pysyvästi. Suurimmat siirtolaisuuden kohdemaat ovat Ruotsi, Yhdysvallat, Kanada ja Australia.
Suomi onnistui pitkään sisäisellä kolonisaatiolla ja myöhemmin sisäisellä muuttoliikkeellä hillitsemään muuttoa maasta pois. Pohjois-Amerikkaan lähtijöitä oli ollut ennenkin, samoin lähti yksilöitä ja ryhmiä naapurimaihin Ruotsiin, Venäjälle ja Ruijaan. Mutta vasta 1800-luvun parantunut tiedonvälitys yhdessä kotimaisten olojen kanssa saivat aikaan joukkomuuton etenkin Yhdysvaltoihin. Suomen valtioalueella muuttoliike Yhdysvaltoihin kosketti 1800-luvulla eritoten Pohjanmaata. Suomessa siirtolaisuuden huippu osuu 1800-luvun loppupuolelle ja hivenen myös 1900-luvun alkuvuosiin. Virallisten tilastojen mukaan 198 827 Suomen kansalaista oli lähtenyt vuosina 1893–1907 siirtolaisina etenkin Yhdysvaltoihin, mutta jonkin verran myös Kanadaan. Vuonna 1930 suoritetussa laskennassa saatiin suomalaissyntyisiä tai suomalaisten jälkeläisiä Yhdysvalloissa 320 000 ja Kanadassa 44 000 henkilöä.lähde?
Kaukosiirtolaisuus Yhdysvaltoihin väheni 1900-luvun edetessä johtuen maan tiukentuneesta siirtolaispolitiikasta. Nykyisin Suomesta Yhdysvaltoihin suuntautuu lähinnä korkeasti koulutettujen ihmisten vähäinen virta.
Toisen maailmansodan jälkeen pääasiallisena kohdemaana Pohjois-Amerikassa oli Kanada. Vuosien 1940 ja 1960 välisenä aikana Kanadaan muutti noin 15 200 suomalaista, mutta Yhdysvaltoihin enää alle puolet tästä eli noin 6 300 henkilöä.
Siirtolaisuutta muihin Pohjoismaihin on Suomen alueelta ja Suomesta ollut pitkään. Suuri muuttoliike Ruotsiin Suomesta tapahtui 1960-luvulla, jolloin työn ja paremman elintason toivossa Suomesta tehtiin noin 198 000 muuttoa (vuodet 1961–1970). Siirtolaisuus kohdistui Ruotsin suuriin teollisuuskeskuksiin, eritoten autoteollisuudesta eläville paikkakunnille.
Venäjä on aina ollut yksi siirtolaisuuden kohdemaa. Etelä-Amerikkaan perustettiin usein hyvin idealistisin aattein siirtokuntia, joiden piti olla onneloita, missä ihmiset saattoivat toteuttaa vapaasti omia toiveitaan ja omistaa maata ja tehdä työtä vapaana yhteiskunnan painolastista. Usein ehkäpä juuri melko anarkistinen yhteiskuntamalli ei luonut näistä siirtokunnista erityisen elinvoimaisia, joskin jotkut niistä ovat yhä elossa ja toimivat tavalla tai toisella.
Kirjallisuutta

Martikainen & Pitkänen (toim., 2020) Muuttoliikkeiden vuosisata. Siirtolaisuusinstituutti, Turku.
Aiheesta muualla

Wikimedia Commonsissa on kuvia tai muita tiedostoja aiheesta .
Siirtolaisuusinstituutti
Special Report: Finland's Immigrant Community
tarina Ylen Elävä arkisto: Ulkosuomalaisen tarina
Suomalaissiirtolaisia Kanadassa radan rakennustöissä 1924.
Kauhun kynnys

| Kauhun kynnys> The Lurker at the Threshold |
| --- | --- |

Alkuperäisteos
Kirjailija:  August Derleth ja H. P. Lovecraft
Kansitaiteilija:  Ronald Clyne
Kieli:  englanti
Genre:  kauhu, Cthulhu-tarusto
Kustantaja:  Arkham House
Julkaistu:  Yhdysvallat, 1945
Ulkoasu:  kovakantinen
Sivumäärä:  196
Suomennos
Suomentaja:  Ilkka Äärelä
Kansitaiteilija:  Jukka Murtosaari
Kustantaja:  WSOY
Julkaistu:  1993
Ulkoasu:  taskukirja
Sivumäärä:  192
ISBN:  ISBN 951-0-18761-5

Löydä lisää kirjojaKirjallisuuden teemasivulta
Kauhun kynnys on yhdysvaltalaisen August Derlethin kauhuromaani vuodelta 1945. Romaani perustuu H. P. Lovecraftin muistikirjasta löytyneisiin lyhyisiin juoniluonnoksiin ja on Derlethin ja Lovecraftin 16:sta ”postuumista yhteistyötarinasta” ainoa, jossa on mukana lyhyitä pätkiä Lovecraftin tekstiä. Ilkka Äärelän suomennos ilmestyi WSOY:n Fan-sarjassa 1993.
Juoni

Romaani sijoittuu Massachusettsissa sijaitsevaan kuvitteelliseen Arkhamin kaupunkiin ja sisältää lukuisia viittauksia Lovecraftin tuotantoon. Kirjan päähenkilö on englantilainen Ambrose Dewart, joka perii Arkhamista vanhan sukutalon. Talon ikkunasta näkyy joskus vilahduksia oudoista maisemista, ja siinä on suljettu torni. Dewart alkaa tutkia perheensä historiaa ja saa tietää esivanhempansa harjoittaneen wampanoag-velhon kanssa rituaaleja, jotka kutsuivat maapallolle Yog-Sothothin, ”hänet joka odottaa kynnyksellä”. Kertomuksen lopussa suoritetaan onnistunut karkotusloitsu ja kauhujen torni tuhoutuu.
Vastaanotto

E. F. Bleilerin (1983) mukaan ”Uuden-Englannin miljöö ei ole uskottava eikä romaani tavoita Lovecraftin henkeä, mutta se on silti Derlethin pastisseista paras”.
Aiheesta muualla

Kauhun kynnys Risingshadow-sivustolla.
The 1989 World Tour

The 1989 World Tour oli yhdysvaltalaisen laulaja-lauluntekijä Taylor Swiftin neljäs konserttikiertue, joka alkoi 8. toukokuuta 2015 ja päättyi 12. joulukuuta 2015. Yksi konsertti julkaistiin konserttielokuvana The 1989 World Tour Live Apple Music -palvelussa 20. joulukuuta 2015. Kiertueella markkinoitiin Swiftin ensimmäistä popalbumia 1989 (2014).
Kiertueeseen kuului 85 konserttia stadioneilla ja areenoilla. Suurin osa konserteista oli Yhdysvalloissa. Swiftillä oli lisäksi viisi konserttia Kanadassa, kahdeksan Euroopassa, seitsemän Aasiassa ja seitsemän Australiassa. The 1989 World Tour oli kaupallinen menestys ja tuotti 250,7 miljoonaa dollaria.
Sisältö

Kiertueen konsertit pidettiin stadioneilla ja areenoilla. Swift esiintyi kiertueella yhtyeensä ja taustatanssijoiden kanssa. Kiertueen kappalelista painottui vahvasti Swiftin vuonna 2014 julkaistuun albumiin 1989. Lähes kaikki albumin kappaleet olivat kiertueen vakituisessa ohjelmistossa. Konsertin avasi albumin ensimmäinen kappale ”Welcome to New York” ja päätti singlenä julkaistu ”Shake It Off”.
1989-albumin kappaleiden lisäksi esityksessä oli uudet versiot Swiftin vanhemmista hiteistä ”Love Story”, ”We Are Never Ever Getting Back Together” ja ”I Knew You Were Trouble”. Pätkä vuoden 2010 kappaletta ”Enchanted” esitettiin yhdessä uuden kappaleen ”Wildest Dreams” kanssa. Kappaleista tehtiin uudet sovitukset, koska Swift halusi niiden sopivan yhteen 1989-albumin synth pop -kappaleiden kanssa. 1989 on aiemmin country pop -musiikkia esittäneen Swiftin ensimmäinen varsinainen popalbumi. Vakituisen ohjelmiston lisäksi Swift esitti vaihtuvan yllätyskappaleen soolona akustisen kitaran kanssa.
Osassa konsertteja oli mukana vierailevia esiintyjiä kuten Selena Gomez, Mick Jagger ja Lorde, jotka esittivät Swiftin kanssa omia kappaleitaan. Lavalla vieraili myös useita muita julkisuuden henkilöitä kuten mallit Karlie Kloss, Cara Delevingne ja Behati Prinsloo, näyttelijät Matt LeBlanc ja Julia Roberts, tennispelaaja Serena Williams ja Yhdysvaltojen naisten jalkapallojoukkue. Useimmat heistä kävelivät lavan catwalkia kappaleen ”Style” esityksessä.
Lämmittelijät

Kiertueella esiintyi useita lämmittelyesiintyjiä. Australialainen laulaja Vance Joy oli lämmittelijänä useimmissa konserteissa. Englantilainen laulaja James Bay avasi Kölnin ja Amsterdamin konsertit.  Yhdysvaltalainen laulaja Shawn Mendes ja yhtye Haim olivat lämmittelijöinä useissa muissa konserteissa.
Konserttielokuva

| The 1989 World Tour Live |
| --- | --- |

Ohjaaja:  Jonas Åkerlund
Käsikirjoittaja:  
Tuottaja:  Robert G. Allen   Baz Halpin   Lawrence Jackson   Taylor Swift   Andrea Swift
Säveltäjä:  Taylor Swift   Max Martin   Shellback   Jack Antonoff   muita
Kuvaaja:  Pär M. Ekberg
Leikkaaja:  Tom Watson   Alexander Hammer   Simon Bryant   Christian Larsson   Hamish Lyons   Ben Wainwright-Pearce   Danny Tull
Lavastaja:  Baz Halpin   Chris Nyfield   Taylor Swift
Koreografi:  Tyce Diorio
Erikoistehosteet:  Eric McGuire   Peter Törnestam
Pääosat:  Taylor Swift
Valmistustiedot
Valmistusmaa:  Yhdysvallat
Tuotantoyhtiö:  Taylor Swift Productions
Levittäjä:  Apple Music   Big Machine Records
Ensi-ilta:   2015-12-2020. joulukuuta 2015  
Kesto:  132 min
Aiheesta muualla
IMDb
Infobox OKVirheellinen NIMI-arvo: 
The 1989 World Tour Live on Taylor Swiftin The 1989 World -kiertueella kuvattu dokumentti ja konserttielokuva. Se julkaistiin yksinoikeudella Apple Music -palvelussa 20. joulukuuta 2015. Elokuvan on ohjannut ruotsalainen musiikkivideo- ja elokuvaohjaaja Jonas Åkerlund. Suurin osa elokuvasta kuvattiin Swiftin konsertissa ANZ Stadium -stadionilla Sydneyssä Australiassa 28. marraskuuta 2015.
Konserttielokuvassa on mukana kaikki Sydneyn konsertin esitykset sekä pätkiä vierailevien esiintyjien esityksistä kiertueen muista konserteissa. Elokuva sisältää lisäksi kiertueella kuvattua dokumentaarista backstage-materiaalia ja haastatteluja. Swift puhuu haastattelussa 1989-albumin tekemisestä ja kiertueen suunnittelusta. Useat vierailevat esiintyjät ja Swiftin lähipiirin ihmiset kertovat haastatteluissa omia kokemuksiaan kiertueelta. Elokuvassa vierailevat muun muassa mallit Karlie Kloss ja Gigi Hadid, muusikot Selena Gomez, Justin Timberlake ja Mick Jagger sekä tennispelaaja Serena Williams.
Swiftin kappaleen ”New Romantics” musiikkivideo on editoitu elokuvan kuvamateriaalista. Kappale julkaistiin seitsemäntenä ja viimeisenä singlenä 1989-albumilta helmikuussa 2016.